《义通里寓居即事》
唐代·徐夤

家住寒梅翠岭东，长安时节咏途穷。牡丹窠小春馀雨，

杨柳丝疏夏足风。愁鬓已还年纪白，衰容宁藉酒杯红。

长卿甚有凌云作，谁与清吟绕帝宫。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。